The Pacific: Tyynenmeren taistelutoverit

The Pacific: Tyynenmeren taistelutoverit () on HBO:n, DreamWorksin ja Playtonen kymmenosainen minisarja, jonka ensiesitys oli HBO:lla 14. maaliskuuta 2010.

The Pacific kertoo Yhdysvaltain merijalkaväen ja erityisesti Eugene Sledgen, Robert Leckien ja John Basilonen vaiheista Tyynellämerellä toisessa maailmansodassa. Sarjassa kuvataan Yhdysvaltain ja keisarillisen Japanin taisteluja Guadalcanalilla, Cape Gloucesterissä, Peleliulla, Iwo Jimalla ja Okinawalla. Sarja perustuu Leckien, Sledgen ja Chuck Tatumin kirjoittamiin muistelmiin sekä muiden veteraanien haastatteluihin.

Sarjan vastaavat tuottajat Steven Spielberg, Tom Hanks ja Gary Goetzman olivat aikaisemmin tekemässä HBO:n vuoden 2001 menestyssarjaa Taistelutoverit. Taistelutovereiden käsikirjoitusryhmään kuulunut Bruce McKenna kantoi päävastuun Tyynenmeren taistelutoverien käsikirjoituksesta.

Sarja kuvattiin Australiassa, ja sen budjetiksi on arvioitu 200 miljoonaa Yhdysvaltain dollaria.

 Pääosissa 

 Jaksot 

 Nro Nimi Ohjaaja Käsikirjoittaja Esityspäivä 1  ”Part One”  Tim Van Patten  Bruce McKenna  14. maaliskuuta 2010 Robert Leckie, John Basilone ja Sidney Phillips valmistautuvat tahoillaan sotaan. Phillips hyvästelee ystävänsä Eugene Sledgen, jonka lääkäri-isä ei ole antanut pojalleen lupaa värväytyä sydämen sivuäänen vuoksi. Kuukausia myöhemmin, elokuussa 1942, Leckien ja Phillipsin 1. merijalkaväkirykmentti nousee maihin Guadalcanalissa ja osallistuu Tenarun taisteluun. 2  ”Part Two”  David Nutter  Bruce McKenna  21. maaliskuuta 2010 Basilonen 7. merijalkaväkirykmentti on saapunut Guadalcanalille vahvistamaan Henderson Fieldin puolustusta. 1. merijalkaväkidivisioona kärsii miestappioita Japanin laivatykistön keskityksissä, mutta torjuu suuren maahyökkäyksen, jonka tavoitteena on lentokentän takaisinvaltaus. 3  ”Part Three”  Jeremy Podeswa  George Pelecanos ja Michelle Ashford  28. maaliskuuta 2010 1. merijalkaväkidivisioona vapautetaan Guadalcanalista neljän kuukauden taistelujen jälkeen ja siirretään toipumaan Australian Melbourneen, jossa heidät otetaan vastaan juhlittuina sankareina. Leckie tutustuu paikalliseen naiseen ja tämän perheeseen, ja myös Phillipsillä on vipinää naisrintamalla. Basilone palkitaan Medal of Honorilla ja lähetetään kotiin myymään sotaobligaatioita. 4  ”Part Four”  Graham Yost  Robert Schenkkan ja Graham Yost  4. huhtikuuta 2010 Merijalkaväkeen lopulta värväytynyt Sledge kouluttautuu Camp Elliottissa joulukuussa 1943. Samaan aikaan 1. merijalkaväkidivisioona nousee maihin Uuden-Britannian Cape Gloucesterissä, jossa pahimmaksi viholliseksi osoittautuvat viidakko ja sade. Leckie alkaa oirehtia sekä fyysisesti että henkisesti ja lähetetään sairaalaan. 5  ”Part Five”  Carl Franklin  Laurence Andries ja Bruce McKenna  11. huhtikuuta 2010 Basilone kiertää Yhdysvaltoja myymässä sotaobligaatioita näyttelijä Virginia Greyn kanssa. Leckie palaa rottia ja rapuja kuhisevalle Pavuvulle, jossa merijalkaväki odottaa seuraavaa tehtäväänsä. Myös 5. merijalkaväkirykmenttiin sijoitettu Sledge saapuu saarelle ja tapaa pikaisesti Phillipsin. Sledge kokee ensimmäisen taistelunsa, kun merijalkaväki hyökkää pienelle, mutta vahvasti linnoitetulle Peleliulle syyskuussa 1944. 6  ”Part Six”  Tony To  Bruce McKenna, Laurence Andries ja Robert Schenkkan  18. huhtikuuta 2010 Yli 40 celsiusasteen kuumuudesta ja juomaveden puutteesta kärsivä 1. merijalkaväkidivisioona jatkaa taistelua Peleliulla. Joukot ryntäävät läpi saaren lentokentän, jota japanilaisten tykistö, konekiväärit ja tarkka-ampujat moukaroivat. Leckie loukkaantuu räjähdyksessä, ja hänen sotansa on ohi. 7  ”Part Seven”  Tim Van Patten  Bruce McKenna  25. huhtikuuta 2010 8  ”Part Eight”  David Nutter ja Jeremy Podeswa  Robert Schenkkan ja Michelle Ashford  2. toukokuuta 2010 9  ”Part Nine”  Tim Van Patten  Bruce McKenna  9. toukokuuta 2010 10  ”Part Ten”  Jeremy Podeswa  Bruce McKenna ja Robert Schenkkan  16. toukokuuta 2010

 Musiikki 
Tyynenmeren taistelutoverien musiikin sävelsivät Hans Zimmer, Geoff Zanelli ja Blake Neely. Sarjan soundtrack-levy julkaistiin 9. maaliskuuta 2010.

Soundtrackin kappaleet:
 Honor (Main Title Theme from ”The Pacific”) (2:56)
 With the Old Breed (End Title Theme from ”The Pacific”) (4:05)
 You Have No Idea (2:15)
 Terrible Solomons (1:40)
 Torn Souls (1:23)
 Nightfall on Okinawa (1:41)
 Private First Class Robert Leckie (2:40)
 Fallen Friend (1:50)
 We’ve Gone Respectable (3:04)
 Iwo Jima (4:08)
 Praying for You (3:19)
 Even the Trees Hate Us (3:41)
 Get the Wounded Aboard (1:55)
 Memories of Home (2:32)
 Landing Peleliu (3:22)
 Adagio for Peleliu (2:07)
 The Peleliu Hills (4:37)
 Dear Vera (1:46)
 Where Do We Go from Here? (1:55)
 Men at War (2:33)
 Sledge’s Humanity (6:08)
 War Is Hell (2:15)
 Homecoming (4:51)
 New Kind of Bomb (2:19)
 Honor (For Oboe and Strings) (2:59)

 Lähteet 

 Aiheesta muualla 
 The Pacific HBO:n sivustolla 


Luokka:2010-luvun yhdysvaltalaiset draamasarjat
Luokka:Kirjoihin perustuvat televisiosarjat
Luokka:Toinen maailmansota fiktiossa
Luokka:HBO:n televisio-ohjelmat